Mehmet Kurtuluş

Mehmet Kurtuluş (* 27. April 1972 in Uşak) is en düütschen Schauspeler vun törksch Afstammen.

 Leven 
Kurtuluş is in de Törkie, in de Stadt Uşak boren. He weer twee Johr oolt, as sien Öllern mit em na Soltgitter. Den Instieg to de Schauspeleree hett he an’t Gymnasium an’n Fredenberg hatt. Na sien Abitur 1991 hett he an’t Staatstheater Bronswiek speelt. Eerste Engagements harr he 1994 un 1995 an de Kummedie an’t Winterhuder Fährhuus in Hamborg as ok an’t Theater an’n Kurfürstendamm in Berlin. Sien Broder Tekin Kurtuluş is ok Schauspeler.

Wohrhaftig opdeckt weer he nu sien egen Anicht dör de Schauspelersche Evelyn Hamann. Na eerste Feernsehrullen in Episoden vun verscheden Feernsehregen un en wieteret Theaterengagement an de Homborger Kamerspelen harr he 1998 mit de Hööftrull in den Film Kurz und schmerzlos vun Fatih Akın sien Dörbrook. Vörher hett he ok al in Akıns uttekenten Kortfilm Getürkt (1996) mitarbeit.

Dorna harr he Hööftrullen ünner annern in den spoodrieken Feernseh-Tweedeler Der Tunnel vun Roland Suso Richter, wo he blangen Heino Ferch un Nicolette Krebitz speelt hett. Doris Dörrie hett em den för ehrn kamerspeelordigen Film Nackt ranhollt.

Vundaag leevt Kurtuluş in Berlin. Tosamen is he mit de Schauspelersche un Moderatersche Désirée Nosbusch. De beiden hebbt sik drapen, as se tosamen en Film dreiht hebbt. Ut en fröheren Partnerschop hett Kurtuluş twee Kinner. Siet November 2007 is he Paat an de Musische Akademie Bronswiek.

Mehmet Kurtuluş speelt siet 2008 den Hauptkommissar Batu bi den NDR-Tatort in Hamborg.
Spiegel Online: Mehmet Kurtulus wird neuer Hamburg-Kommissar, 24. April 2007ZEIT online – Mehmet Kurtulus ermittelt in Hamburg He harr vörher al in de ümstreden Tatort-Folg Wem die Ehre gebührt (2007) an de Siet vun Maria Furtwängler mitspeelt.

 Filmografie (Utwahl) 
 Johr Titel 1996 Getürkt, Kortfilm 1998 Kurz und schmerzlos 1999 Versprich mir, dass es den Himmel gibt, Feernsehn 2000 Im Juli.int.: In July 2001 Boran 2001 Der Tunnel, Feernsehnint.: The Tunnel: The Movie 2001 Herzint.: Heart 2002 Nacktint.: Naked 2003 Abdülhamit düserkenint.: The Fall of Abdulhamit 2004 Kasirga insanlari, Minireeg 2004 Lautlosint.: Soundless 2005 Eine Liebe in Saigon, Feernsehn 2007 Pars: Kiraz operasyonudt.: Pars: Operation Cherry 2007  Caccia segreta, Feernsehn 2009 Vasha 2010 Transfer 2007-12 Tatort, Feernsehreeg 2014 Big Game 2014 Honig im Kopf 2015 Fünf Freunde 4 2016 Clair Obscur2016Bad Cat 2018-? The Protector, Feernsehreeg

 Filmpriesen 
Mehmet Kurtuluş hett opstunns dree Filmpriesen wunnen:
 1998: den Sünnerpries vun’t Locarno International Film Festival för Kurz und schmerzlos.
 1998: den Pries as Besten Schauspeler vun’t Thessaloniki Film Festival för Kurz und schmerzlos.
 2001: den Adolf-Grimme-Pries in de Kategorie Fikschoon/Ünnerhollen för Kurz und schmerzlos.

 Borns 

 Websteden 

 offizielle Websteed
 Literatur vun un över Mehmet Kurtuluş in de Düütschen Natschonalbökeree

Kategorie:Mann
Kategorie:Börger von de Törkie
Kategorie:Börger von Düütschland
Kategorie:Schauspeler
Kategorie:Grimme-Pries
Kategorie:Boren 1972